ഞാന് നിശബ്ദനായി ഇരിക്കുന്നതിനര്ഥം പേടിച്ചിരിക്കുക എന്നല്ല, ബാല ബാലയുടെ വാക്കുകള്: ദൈവത്തിനു നന്ദി. ഭീരുക്കള് ഒരുപാട് അഭിനയിക്കും. എന്നാല് നിശബ്ദരായി ഇരിക്കുന്നവര് പ്രവര്ത്തകളിലൂടെയാണ് ചെയ്ത് കാണിക്കുക. ഞാന് നിശബ്ദനായി ഇരിക്കുന്നതിനര്ഥം പേടിച്ചിരിക്കുക എന്നല്ല. ജീവിതത്തിലെ യഥാര്ഥ യാത്ര എന്തെന്ന് ഞാന് തിരിച്ചറിഞ്ഞു. കഴിഞ്ഞ കുറച്ച് ദിവസങ്ങളില് ഒരുപാട് പ്രശ്നങ്ങളിലൂടെ കടന്നുപോയി. എന്നാല് ദൈവത്തിന്റെ കവചം എന്നെ സുരക്ഷിതനാക്കി. നല്ല കാര്യങ്ങള് ചെയ്യുന്നതില് നിന്ന് എന്നെ തടയാന് ആര്ക്കും അവകാശമില്ല. ദൈവം എന്റെ കൂടെയുണ്ട്. പാവപ്പെട്ട കുട്ടിക്ക് മൊബൈല് സഹായമായി നല്കുന്ന വിഡിയോ പങ്കുവച്ചാണ് ബാല ഇക്കാര്യം വെളിപ്പെടുത്തിയത്. ഭാര്യ എലിസബത്തും ബാലയ്ക്കൊപ്പം ഉണ്ടായിരുന്നു. ബാലയുടെ രണ്ടാം വിവാഹവുമായി ബന്ധപ്പെട്ട് നേരത്തെ താരത്തിനെതിരെ നിരവധി ആരോപണങ്ങള് ഉയര്ന്നിരുന്നു. പരിഹാസ കമന്റുകളായിരുന്നു വിമര്ശനങ്ങളില് അധികവും. ബാലയുടെ ഏറ്റവും അടുത്ത സുഹൃത്ത് കൂടിയായിരുന്നു ഡോക്ടര് എലിസബത്ത്. വര്ഷങ്ങള് നീണ്ടുനിന്ന സൗഹൃദം പിന്നീട് വിവാഹത്തിലെത്തുകയായിരുന്നു. എലിസബത്തിനും കുടുംബത്തിനുമൊപ്പമായിരുന്നു ബാലയുടെ ഇത്തവണത്തെ ഓണം. ഭാര്യവീട്ടില് ഓണ സദ്യ കഴിക്കുന്ന വിഡിയോ നടന് പങ്കുവച്ചിരുന്നു. 2010 ല് ആയിരുന്നു ബാലയും ഗായിക അമൃത സുരേഷും വിവാഹിതരാവുന്നത്. പ്രണയ വിവാഹമായിരുന്നു. 9 വര്ഷത്തിന് ശേഷം ഇരുവരും വേര് പിരിയുകയായിരുന്നു.The post ഞാന് നിശബ്ദനായി ഇരിക്കുന്നതിനര്ഥം പേടിച്ചിരിക്കുക എന്നല്ല, ബാല first appeared on MalayalamExpressOnline.